P.S. Eile nägin "Aktuaalses Kaameras" Vabadussamba konkursi võidutöö autoreid. Need olid neli noort inimest vanuses nii umbes 20-25 aastat. Väga noored ja ilusad selgete silmadega inimesed. Hoopis ilusamad kui see dolomiitmonstrum, mille nad neljakesi välja haudusid. Kas ei ole siin midagi täiesti lootusetult segamini aetud, ma mõtlen looja ja loomingu, objekti ja subjekti osas? Kas see pole lihtsalt üks  suur eksitus, A Big Mistake? Sest just need noored elavad inimesed sümboliseerivad mu meelest vabadust võrreldamatult paremini kui mis tahes kivisambad, mis seatakse mälestama saja aasta taguseid sündmusi.